ร้านโจ๊กเตาถ่าน สังเกตง่ายมากเลย อยู่ตรงข้ามกับธนาคารทหารไทยสาขาลาดหญ้า เป็นตึกแถวห้องเดียว มีโต๊ะประมาณ 3-4 โต๊ะ 

วันนี้สั่งโจ๊กหมูตับใส่ไข่ เนื้อโจ๊กข้นกำลังดี รสชาติโอเคนะกลางๆ หมูสับที่ใส่มาเป็นหมูสับหมักธรรมดา ( ถ้าเด้งๆหน่อยจะอร่อยกว่านี้ ) ส่วนตับสุกกำลังดีเลยไม่แข็งเกินไป 

จริงๆแล้วอาหารจำพวกโจ๊กหาข้อเสียยากหน่อยเพราะเป็นอาหารค่อนข้าง Basic 

ถามว่าร้านนี้อร่อยหรือไม่ ผมว่ากลางๆนะไม่แย่ แต่ไม่ได้ทานแล้วร้อง "ว้าว" 

เจ้าของร้านดูใจดีๆ เป็นอาซิ่มทำ ความสะอาดถือว่าโอเคครับ ส่วนเรื่องราคา 30-50 แล้วแต่เครื่องที่ใส่ 

จริงๆแล้วอยากให้สี่ดาว แต่มันไม่ถึงอะ จะสามดาวก็น้อยเกินไป ให้ 3.4 ละกันครับ

อ่อลืมบอกไป ร้านนี้ไม่มีปาท่องโก๋นะ ต้องหามาเอง แถวๆนั้นมีขาย